CELEX: 62021TN0352
Language: lt
Date: 2021-06-13 00:00:00
Title: Byla T-352/21: 2021 m. birželio 13 d. pareikštas ieškinys byloje Oi dromoi tis Elias / Komisija

2021 9 6   
            
            
               LT
            
            
               Europos Sąjungos oficialusis leidinys
            
            
               C 357/26
            
         
      2021 m. birželio 13 d. pareikštas ieškinys byloje Oi dromoi tis Elias / Komisija
      
      (Byla T-352/21)
      (2021/C 357/40)
      Proceso kalba: graikų
      
         Šalys
      
      
         Ieškovė: Oi dromoi tis Elias (Kalamata, Graikija), atstovaujama advokato S. Vardalas
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti ieškovės 2021 m. balandžio 23 d. gautą sprendimą be datos, kuriuo atsakovė atmetė ieškovės prašymą dalyvauti (toliau – pasiūlymas) kaip partnerei, kuriai, vadovaujantis atsakovės kvietimu teikti pasiūlymus ED-GREECE-2020/SELECTION OF PARTNERS TO CARRY OUT EUROPE DIRECT ACTIVITIES (2021-2025) IN GREECE, pavesta vykdyti programos EUROPE DIRECT veiklą Graikijoje ir
               
            
                  —
               
               
                  priimti ieškovės pasiūlymą dalyvauti kaip partnerei, kuriai, vadovaujantis atsakovės kvietimu teikti pasiūlymus, pavesta vykdyti programos EUROPE DIRECT veiklą Graikijoje.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad atsakovė klaidingai įvertino ieškovės „pasiūlymą“, kiek tai susiję su pirmuoju kvietimo teikti pasiūlymus kriterijumi, nurodžiusi, kad ieškovė tinkamai neaprašė Kalamatos CIED veiklos srities aplinkos ir neatsižvelgė į skaitmeninius pokyčius.
               
            
                  2.
               
               
                  Antrasis ieškinio pagrindas grindžiamas tuo, kad atsakovė klaidingai įvertino ieškovės „pasiūlymą“, kiek tai susiję su antruoju kvietimo teikti pasiūlymus kriterijumi, nurodžiusi, kad Kalamatos CIED turi ribotų kontaktų su tokiomis organizacijomis, kaip labai mažos, mažosios ir vidutinės įmonės, NVO ir t. t.
               
            
                  3.
               
               
                  Trečiasis ieškinio pagrindas grindžiamas tuo, kad atsakovė klaidingai įvertino ieškovės „pasiūlymą“, kiek tai susiję su trečiuoju kvietimo teikti pasiūlymus kriterijumi.
               
            
                  4.
               
               
                  Ketvirtasis ieškinio pagrindas grindžiamas tuo, kad atsakovė klaidingai įvertino ieškovės „pasiūlymą“, kiek tai susiję su ketvirtuoju kvietimo teikti pasiūlymus kriterijumi.